Vaškivtsi
Vaškivtsi (ukraina Вашківці, rumeenia Vășcăuți, saksa Waschkautz, vene Вашковцы) on linn Ukrainas Tšernivtsi oblastis Võžnõtsja rajoonis. Asulat läbib raudtee. Vaškivtsit on esmamainitud 1431. aastal. Kuni 1774. aastani oli Moldova vürstiriigi koosseisus, seejärel kuni 1918. aastani Austria-Ungari võimu all. 1918–1940 kuulus Vaškivtsi Rumeeniale. 28. juunil 1940 hõivas Punaarmee Vaškivtsi koos ülejäänud Põhja-Bukoviinaga. Linn alates 1940. aastast. 1989. aasta algul elas linnas 5811 inimest ja 2013. aasta algul 5406 inimest. Ukraina 2001. aasta rahvaloenduse andmetel oli Vaškivtsi elanikest ukrainlasi 97,99% ja venelasi 1,35%.